MÄÄRUS 	15.10.2025 nr 11

Kaitseministri 13. novembri 2019. a määruse nr 23 „Riigikaitse valdkonna toetamise tingimused ja kord“ muutmine 

Määrus kehtestatakse riigieelarve seaduse § 531 lõike 1 alusel. 
 
§ 1. Kaitseministri 13. novembri 2019. a määruse nr 23 „Riigikaitse valdkonna toetamise tingimused ja kord“ muutmine 
 
Kaitseministri 13. novembri 2019. a määruses nr 23 „Riigikaitse valdkonna toetamise tingimused ja kord“ tehakse järgmised muudatused: 
 
1)	paragrahvi 3 lõige 4 tunnistatakse kehtetuks; 
 
2)	paragrahvi 4 lõige 2 sõnastatakse järgmiselt: 
„(2) Kaitseministeeriumi kantsleri põhjendatud otsusel võib  toetust anda erandkorras ka ilma avalikku konkurssi välja kuulutamata. Toetust võib anda, kui toetatakse erandlikku valdkonna arenguvõimalust ning sellel on ühiskondlik mõju, mida toetuse konkursi väljakuulutamisel ei saanud ette näha, või toetatakse kaitsevaldkonnas täiesti uudset lahendust.“; 
 
3)	paragrahvi 5 lõike 2 punktist 4 ja § 6 lõike 2 punktist 4 jäetakse välja sõnad „ja aadress“; 
 
4)	paragrahvi 5 lõiget 2 täiendatakse punktiga 6 järgmises sõnastuses: 
„6) taotluste menetlemise e-keskkonna (edaspidi e-keskkond) veebiaadress.“; 
 
5)	paragrahvi 5 lõike 3 punktist 4 ja § 6 lõike 3 punktist 7 jäetakse välja sõnad „ja vormile“; 
 
6)	paragrahvi 6 lõiget 2 täiendatakse punktiga 7 järgmises sõnastuses: 
„7) taotluste menetlemise e-keskkonna veebiaadress.“; 
 
7)	paragrahvi 6 lõike 3 punkti 2 täiendatakse pärast sõna „ning“ sõnaga „vajadusel“; 
 
8)	määruse 3. peatükki täiendatakse paragrahviga 81 järgmises sõnastuses: 
„§ 81. Taotluse esitamine 
 
(1)	Taotlus tuleb esitada käesoleva määruse § 5 lõike 2 punkti 4 või § 6 lõike 2 punkti 4 kohaselt teavitatud tähtajaks, välja arvatud juhul, kui toetust taotletakse erandkorras konkurssi välja kuulutamata. 
 
(2)	Taotluse peab esitama taotleja või tema esindusõiguslik isik e-keskkonnas. Toetuse andja saadab taotlejale kinnituse taotluse kättesaamise kohta. 
 
(3)	Taotlusele tuleb lisada volikiri, kui taotleja esindusõiguslik isik tegutseb volituse alusel ja volitus ei ole antud toetuse andja taotluste e-keskkonnas. 
 
(4)	Kui taotluse esitamisel esineb e-keskkonnas tehniline viga, mis takistab taotluse tähtajaks esitamist, loetakse taotluse esitamise tähtpäevaks järgmine tööpäev pärast vea kõrvaldamist. 
 
(5)	Kui e-keskkonnas esineb pikema aja jooksul tehniline viga, mis takistab taotluste esitamist või menetlemist, võib ministeerium ette näha alternatiivse viisi taotluste esitamiseks ning teavitab sellest enda veebilehel. 
 
(6)	Erandkorras toetuse taotlemiseks esitab taotleja ministeeriumile kirjaliku või elektroonilise taotluse.“; 
 
9)	paragrahvi 11 lõige 2 sõnastatakse järgmiselt: 
„(2) Otsus taotluse kohta edastatakse taotlejale pärast otsuse tegemist e-keskkonnas.“; 
 
10)	paragrahvi 15 lõikes 1 asendatakse sõnad „Leping sõlmitakse“ sõnadega „Vajadusel sõlmitakse leping“; 
 
11)	paragrahvi 15 lõiget 2 täiendatakse pärast esimest lauset lausega järgmises sõnastuses: „Lepingu mittetähtaegne sõlmimine võib olla aluseks taotluse rahuldamise otsuse kehtetuks tunnistamisele.“; 
 
12)	paragrahvi 15 lõikes 3 asendatakse sõna „viieks“ sõnaga „neljaks“; 
 
13)	paragrahvi 18 lõiked 1–3 sõnastatakse järgmiselt: 
„(1) Toetus makstakse toetuse saajale välja 20 kalendripäeva jooksul pärast otsuse teatavaks tegemist e-keskkonnas või lepingu sõlmimist. 
 
(2)	Kui toetuse saajal on vahearuande esitamise kohustus, makstakse toetuse esimene osa 20 kalendripäeva jooksul pärast otsuse teatavaks tegemist e-keskkonnas või lepingu sõlmimist ning ülejäänud osad 20 kalendripäeva jooksul pärast vahearuande kinnitamist. 
 
(3)	Pooled võivad kokku leppida käesoleva paragrahvi lõigetest 1 või 2 erinevad toetuse maksmise tingimused ja tähtajad.“; 
 
14)	paragrahvi 19 lõikes 2 täiendatakse esimest lauset enne sõna „Pooled“ sõnadega 
„Kaitseministeerium võib konkursitingimustes või“; 
 
15)	paragrahvi 21 lõiget 3 täiendatakse pärast sõna „määruses“ tekstiosaga „, konkursitingimustes“; 
 
16)	paragrahvi 24 lõike 2 punkti 1 täiendatakse pärast tekstiosa „lepingus,“ tekstiosaga „konkursitingimustes,“; 
 
17)	paragrahvi 25 lõike 1 punktis 1 täiendatakse pärast tekstiosa „lepingule,“ tekstiosaga „konkursitingimustele,“; 
 
18)	määrust täiendatakse §-ga 26 järgmises sõnastuses:  
„§ 26. Rakendussäte 
 
Enne 2025. aasta 24. oktoobrit esitatud toetuse taotluse andmise menetlusele, toetuse kasutamisele ning nende aruandlusele ja kontrollile kohaldatakse käesoleva määruse enne 2025. aasta 24. oktoobrit kehtinud redaktsiooni.“. 
 
§ 2. Määruse jõustumine 
Määrus jõustub 24. oktoobril 2025. a. 

Hanno Pevkur 
Minister 

Kaimo Kuusk 
Kantsler